钦定古今图书集成/明伦汇编/氏族典/第319卷 > 《廖用贤尚友录》 > 丁固
## 钦定古今图书集成/明伦汇编/氏族典/第319卷 > 《廖用贤尚友录》 > 丁固

按《汉书季布传》：布母弟丁公为项羽将，逐窘高祖，汉
王急，顾谓丁公曰：“两贤岂相厄哉？”丁公引兵还。及项
王灭，丁公谒见高祖，以徇军中，曰：“丁公为项王臣不
忠，使项王失天下者也。”遂斩之，曰：“使后为人臣，毋效
丁公也。”〈注〉《楚汉春秋》云：“薛人，名固。”师古曰：“布同母异
父之弟。”